เรื่องร้องเรียน: ขยะในหมู่บ้าน เขตบางบอนไม่ได้มาเก็บเป็นเวลากว่า2สัแดาห์แล้ว
การดำเนินการของเจ้าหน้าที่: สำนักงานเขตบางบอน โดยฝ่ายรักษาความสะอาดฯ ได้ดำเนินการตรวจสอบและแก้ไขข้อร้องเรียนดังกล่าว เรียบร้อยแล้ว รายละเอียด ดังนี้  - พนักงานประจำพื้นที่ได้แจ้งให้ทราบว่า ได้เข้าจัดเก็บขยะตามรอบเวลาที่กำหนด แต่เนื่องจาก รถเสียทั้ง 2 วัน ขณะปฏิบัติงาน ตัองนำกลับไปซ่อมที่ศูนย์รถเช่า และไม่มีรถสำรองให้ใช้ ทำให้ผู้ร้องเกรงว่าขยะจะเน่าเหม็นจึงแจ้งในระบบฟองดูว์   - ได้แจ้งประสานนิติของหมู่บ้านเบื้องต้นแล้ว ให้ช่วยประชาสัมพันธ์ ให้ผู้พักอาศัยทราบ กรณีรถเก็บขยะเสียและจะเข้าดำเนินการจัดเก็บขยะให้ทันทีในรอบเวลาหลัง 24.00 น.
ความเห็นของผู้แจ้ง: เจ้าหน้าที่ติดตามผลและทำงานได้อย่างรวจเร็วมาก แต่อยากให้การจัดการในเรื่องของ รถเช่าที่เสียมีประสิทธิภาพกว่านี้  ทางผู้ให้เช่าควรมีรถทดแทนให้เจ้าหน้าที่เพื่อให้ประชาชนไม่ได้รับผลกระทบ
พื้นที่: แขวงบางบอนเหนือ เขตบางบอน กรุงเทพมหานคร